
	SUPAPRASTINTA PREKIŲ VIEŠOJO PIRKIMO–PARDAVIMO SUTARTIS Nr. PS-


2026 m.____		___________ d.
Rukla                
	1. Pirkėjas –  Sausumos pajėgų Majoro Juozo Lukšos mokymo centras , Įmonės kodas 302643628, Rukla Jonavos raj.; LT-55025

	2. Mokėtojas – Lietuvos kariuomenė, Įmonės kodas: 188732677, PVM mokėtojo kodas LT887326716; Adresas: Šv. Ignoto 8, LT-01144, Vilnius AB bankas „Swedbank“ ; a/s LT62 40400 63610 001175

	3. Pardavėjas – 

	4. Pirkimo objektas:
4.1. Pirkimo objektas – Pardavėjas įsipareigoja parduoti ir pristatyti prekes, atitinkančias 1 priede prie sutarties „Prekių pavadinimai, reikalavimai prekėms, mato vienetai, kiekiai“ numatytus reikalavimus (toliau – Prekės). 
4.2. Pirkėjas įsipareigoja priimti 1 priede prie sutarties nurodytą kiekį ir sumokėti už Sutarties reikalavimus atitinkančias Prekes 5 punkte nurodytą kainą. 
4.3. Pardavėjas už Sutarties vykdymą jokių papildomų mokėjimų negauna. 
4.4. Reikalavimai Prekėms nustatyti šios Sutarties 1 priede.

	5. Kainodaros taisyklės :

	5.1.  Fiksuota kaina 
	5.1.1. Sutarties kaina –0,00 EUR be PVM, 0,00 EUR su PVM.

	5.2. 
	5.2.1. Įkainis – 0,00 be PVM, 0,00 EUR su PVM. 

	6. Kainos peržiūra:

	6.1. Sutarties kaina ar įkainis nėra peržiūrimi visą Sutarties galiojimo laikotarpį, išskyrus atvejus, kai pasikeičia Prekėms taikomas PVM tarifas.

	7. Prekių pristatymo vieta ir sąlygos:
7.1. Prekės turi būti pristatytos ne vėliau nei iki 2026 m. kovo 15 d.
7.2. Prekės turi būti pristatytos į Sausumos pajėgų Majoro Juozo Lukšos mokymo centras, adresu Laumės g. 3, Rukla, Jonavos rajonas.
7.3. Prekės turi būti pristatytos Pirkėjui, jo  darbo valandomis, pirmadieniais – ketvirtadieniais nuo 8.00 iki 16.00, penktadieniais nuo 8.00 iki 12.45, prieššventinėmis dienomis viena valanda anksčiau.


	8.  Mokėjimas – už pristatytas Sutarties ir jos prieduose nustatytus reikalavimus atitinkančias Prekes Pirkėjas sumoka per 30 dienų nuo visų Prekių perdavimo–priėmimo ir sąskaitos faktūros pateikimo dienos. Pirkėjas sumoka už Prekes tik tuo atveju, jei sąskaita yra gaunama „SABIS“ sistemoje. 

	9.  Garantijos terminas – 12 mėnesių nuo Prekių perdavimo – priėmimo dienos. Per garantijos terminą atsiradusius trūkumus Pardavėjas turi ištaisyti arba pakeisti Prekę nauja ne vėliau kaip per 15 dienų nuo pranešimo apie trūkumus.

	10. Netesybos:
10.1.  Už vėlavimą pristatyti Prekes – 0,1 proc. per dieną nuo nepristatytų Prekių vertės.
10.2.  Už pavėluotą kokybės trūkumų ištaisymą – 0,1 proc. per dieną nuo Prekių, kurių trūkumai neištaisyti, vertės.
10.3.  Už Sutarties nutraukimą dėl Pardavėjo kaltės – 7 proc. maksimalios Sutarties kainos be PVM (išskyrus, kai Sutartis yra nutraukiama pagal 11.1.3 papunktį). 
10.4. Už pavėluotą atsiskaitymą už Prekes – palūkanos pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
10.5. Nutraukus Sutartį 11.1.3 papunkčio pagrindu – 15 proc. maksimalios Sutarties kainos be PVM.
10.6. Pažeidus 12.1 papunktį – 10 proc. dydžio maksimalios Sutarties vertės ar pasiūlymo kainos be PVM.
10.7. Šalis nėra laikoma atsakinga už įsipareigojimų nevykdymą, jei įrodo, kad tai įvyko dėl nenugalimos jėgos aplinkybių.

	11. Sutarties nutraukimas:
11.1. Informavęs prieš 2 dienas Pirkėjas gali Sutartį nutraukti vienašališkai dėl Pardavėjo kaltės, kai:
11.1.1. Pardavėjas vėluoja pristatyti Sutarties ar 1 priedo reikalavimus atitinkančias Prekes 1 d. arba informuoja, kad Prekių nepristatys.
11.1.2. Pardavėjas netinkamai vykdo ar nevykdo garantinių įsipareigojimų.
11.1.3. Paaiškėja Viešųjų pirkimų įstatymo 90 straipsnio 1 dalyje ar Viešųjų pirkimų, atliekamų gynybos ir saugumo srityje, įstatymo 54 straipsnio 1 dalyje nurodytos aplinkybės arba Pardavėjas neteikia dokumentų įsitikinti, kad šios sąlygos egzistuoja.
11.1.4. Pardavėjas yra įtraukiamas į Nepatikimų ar Melagingą informaciją pateikusių tiekėjų sąrašus arba Pardavėjas ar jo tiekiamos Prekės kelia grėsmę nacionaliniam saugumui.
11.1.5. Pardavėjo atžvilgiu yra pradedama likvidavimo, restruktūrizavimo arba bankroto procedūra.
11.2. Sutartis taip pat gali būti nutraukta raštišku Šalių sutarimu.
11.3. Bet kuri Sutarties šalis vienašališkai gali nutraukti Sutartį, jei nenugalimos jėgos aplinkybės trunka ilgiau nei 30 d. 

	12. Kitos sąlygos:
12.1. Šalys privalo užtikrinti, kad informacija, įskaitant asmens duomenis, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.
12.2. Pirkėjas turi teisę bet kuriuo metu pareikalauti Pardavėjo per 10 dienų pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje ar Viešųjų pirkimų, atliekamų gynybos ir saugumo srityje, įstatymo 33 straipsnio 9 dalyje. 
12.3. Pirkėjui pareikalavus, Pardavėjas privalo per 5 (penkias) dienas nemokamai pateikti dokumentus, pagrindžiančius Prekės techninius parametrus, kodifikavimui reikalingą papildomą techninę dokumentaciją ar kitus su Prekėmis susijusius dokumentus. 
12.4. Sutartis sudaryta ir turi būti aiškinama pagal Lietuvos Respublikos teisę. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.
12.5. Sutartis įsigalioja nuo jos pasirašymo momento ir galioja 12 mėnesių. arba iki visiško finansinių įsipareigojimų įvykdymo.

	13.  Kontaktiniai asmenys, kurie atsakingi už susirašinėjimą tarp Šalių ir Sutarties vykdymą:
13.1. Pirkėjo – vyr. srž. Kęstutis Marcinauskas; Tel. Nr. +370 706 75 865; elektroninio pašto adresas: kestutis.marcinauskas@mil.lt.
13.2. Pardavėjo – 

	14. Sutarties priedai:
14.1. 1 priedas prie sutarties „Prekių pavadinimai, reikalavimai prekėms, mato vienetai, kiekiai“.

	15. Sutarties Šalių rekvizitai:
17.1. Pirkėjas
Lietuvos kariuomenės Sausumos pajėgų  Majoro Juozo Lukšos mokymo centras Įmonės kodas 302643628, Rukla Jonavos raj.; LT-55025
17.2. Mokėtojas 
Lietuvos kariuomenė
Įmonės kodas: 188732677, PVM mokėtojo kodas LT887326716
Adresas: Šv. Ignoto 8, LT-01144, Vilnius AB bankas „Swedbank“ 
a/s LT62 40400 63610 001175
17.3.Pardavėjas




PIRKĖJAS								PARDAVĖJAS
Lietuvos kariuomenės							
Sausumos pajėgų 							
Majoro Juozo Lukšos mokymo centras    					
	                      	 							
_____________________
Laikinai einantis viršininko pareigas
mjr. Aurimas Lapkauskas

A.V.									A.V.



































1 priedas prie sutarties Nr. PS-…
„Prekių pavadinimai, reikalavimai prekėms, mato vienetai, kiekiai“

	Eil. Nr. 
	Perkamo objekto pavadinimas
	Reikalavimai prekei
	Mato vnt.
	Kiekis

	1
	Pusiau uždara dok. spinta
	Pusiau uždara spinta dokumentams. Matmenys (PxGxA) 1000x450x1920mm. Spinta su trim, 35 cm aukščio atviromis lentynomis priemonėms susidėti. Apatinėje dalyje dvi lentynos, kurias dengia durelės. Spinta ant kojelių, paviršiaus nelygumams išlyginti. Baldas pagamintas iš ne mažiau 18 mm. storio MDP. Rankenėlių forma – lankelis, rankenėlės metalinės, pilkos spalvos. Baldo briaunos laminuotos ne plonesne nei 0,4 mm. storio ABS/PVC briauna, durelių briaunos laminuotos ne plonesne nei 2 mm. storio ABS/PVC briauna. Spalva somana ąžuolas.  Remiantis minimaliais žaliaisiais ir aplinkos apsaugos kriterijais ne mažiau kaip 80 proc. naudojamos medienos turi būti iš miškų, plastikinės dalys turi būti paženklintos kaip tinkamos perdirbti arba paviršiams padengti neturi būti naudojami pavojingos cheminės medžiagos.
	vnt.
	1

	2
	Stalas
	Stalo matmenys: ilgis 1200 mm, plotis 700 mm. Baldas pagamintas iš ne mažiau kaip 25 mm storio MDP. Stalo kojų konstrukcija iš plieno, spalva pilka. Stalviršio spalva somano ąžuolas.  Į kainą turi būti įskaičiuotas prekių pristatymas ir surinkimas.  Remiantis minimaliais žaliaisiais ir aplinkos apsaugos kriterijais ne mažiau kaip 80 proc. naudojamos medienos turi būti iš miškų, plastikinės dalys turi būti paženklintos kaip tinkamos perdirbti arba paviršiams padengti neturi būti naudojami pavojingos cheminės medžiagos.
	vnt
	1

	3
	Drabužių spinta
	Drabužių spinta (spinta rūbams). Matmenys (PxGxA) 1000x600x1920 mm. Spinta padalinta į 2 dalis, kur 1/3 sudaro lentynos ir 2/3 – vieta rūbams kabinti. Vieta lentynoms sudaryta iš ne mažiau 4 vnt. lentynų, vieta rūbams – su lentyna viršutinėje dalyje, bei po ja einančiu vamzdžiu – rūbams kabinti. Spinta su durelėmis, ant kojelių, paviršiaus nelygumams išlyginti. Baldas pagamintas iš ne mažiau 18 mm. storio MDP. Rankenėlių forma – lankelis, rankenėlės metalinės, pilkos spalvos. Baldo briaunos laminuotos ne plonesne nei 0,4 mm. storio ABS/PVC briauna, durelių briaunos laminuotos ne plonesne nei 2 mm. storio ABS/PVC briauna. Spalva somana ąžuolas. Į kainą turi būti įskaičiuotas prekių pristatymas ir surinkimas. Remiantis minimaliais žaliaisiais ir aplinkos apsaugos kriterijais ne mažiau kaip 80 proc. naudojamos medienos turi būti iš miškų, plastikinės dalys turi būti paženklintos kaip tinkamos perdirbti arba paviršiams padengti netūri būti naudojami pavojingos cheminės medžiagos.
	vnt
	7

	4
	Stalčių blokas
	Stalčių blokas su 4 stalčiukais. Karkasas: 18 mm storio LMDP; Danga: LMDP - apdailinta melamino plėvele; fasado briaunos - 2 mm PVC/ABS; Matmenys: aukštis apie 72 cm. Plotis 42 cm. Rankenėlės lankelio forma pilkos spalvos, metalinės. Stalčių blokas turi būti su ratukais.  Spalva somana ąžuolas. Į kainą turi būti įskaičiuotas prekių pristatymas ir surinkimas. Remiantis minimaliais žaliaisiais ir aplinkos apsaugos kriterijais ne mažiau kaip 80 proc. naudojamos medienos turi būti iš miškų, plastikinės dalys turi būti paženklintos kaip tinkamos perdirbti arba paviršiams padengti netūri būti naudojami pavojingos cheminės medžiagos.
	vnt
	16

	5
	Elektra reguliuojamo aukščio stalas
	Elektra reguliuojamo aukščio stalas su galingu, elektriniu varikliu, kėlimo greitis apie 25 mm/s. Matmenys: ilgis 1200 mm, plotis 700 mm., minimalus aukštis apie 700 mm, maksimalus apie 1170 mm. Baldas pagamintas iš ne mažiau kaip 25 mm storio MDP. Stalo kojų konstrukcija iš plieno, spalva pilka. Stalviršio spalva somano ąžuolas. Į kainą turi būti įskaičiuotas prekių pristatymas ir surinkimas.  Remiantis minimaliais žaliaisiais ir aplinkos apsaugos kriterijais ne mažiau kaip 80 proc. naudojamos medienos turi būti iš miškų arba plastikinės dalys turi būti paženklintos kaip tinkamos perdirbti, paviršiams padengti neturi būti naudojami pavojingos cheminės medžiagos.
	vnt
	14

	6
	Elektra reguliuojamo aukščio stalas (kampinis)
	Elektra reguliuojamo aukščio stalas su galingu, elektriniu varikliu, kėlimo greitis apie 25 mm/s. Matmenys: ilgis 2000 mm, plotis 1200 mm., minimalus aukštis apie 700 mm, maksimalus apie 1170 mm. Baldas pagamintas iš ne mažiau kaip 25 mm storio MDP. Stalo kojų konstrukcija iš plieno, spalva pilka. Stalviršio spalva somano ąžuolas. Pridedamas brėžynis nr.1. Į kainą turi būti įskaičiuotas prekių pristatymas ir surinkimas.  Remiantis minimaliais žaliaisiais ir aplinkos apsaugos kriterijais ne mažiau kaip 80 proc. naudojamos medienos turi būti iš miškų, plastikinės dalys turi būti paženklintos kaip tinkamos perdirbti arba paviršiams padengti neturi būti naudojami pavojingos cheminės medžiagos.
	vnt
	2



PIRKĖJAS								PARDAVĖJAS
Lietuvos kariuomenės							
Sausumos pajėgų 							
Majoro Juozo Lukšos mokymo centras    					

Laikinai einantis viršininko pareigas
mjr. Aurimas Lapkauskas

